תקנות המים (מניעת זיהום מים) (ריסוס בקרבת מקורות מים)

{{ח:התחלה}}
{{ח:כותרת|תקנות המים (מניעת זיהום מים) (ריסוס בקרבת מקורות מים), התשנ״א–1991}}

{{ח:פתיח-התחלה}}
{{ח:תיבה|ק״ת תשנ״א, 776|תקנות המים (מניעת זיהום מים) (ריסוס בקרבת מקורות מים)|https://olaw.org.il/takanot/takanot-5344.pdf}}; {{ח:תיבה|תשנ״ה, 1503|תיקון|https://olaw.org.il/takanot/takanot-5683.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק המים#סעיף 20ד|סעיף 20ד(א)(2) ו־(4)}} {{ח:חיצוני|חוק המים|לחוק המים, התשי״ט–1959}} (להלן – החוק), ולאחר התייעצות עם מועצת המים ועם שר הבריאות ובהסכמת שר התחבורה, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשנ״ה}}
{{ח:ת}} בתקנות אלה –
{{ח:ת|סוג=הגדרה}} ”השר“ – השר לאיכות הסביבה או מי שהוא הסמיכו לענין תקנות אלה;
{{ח:ת|סוג=הגדרה}} ”מזמין“ – אדם המזמין פעולת ריסוס מהאויר או מי שנמצא בשטח מטעמו;
{{ח:ת|סוג=הגדרה}} ”מיתקן ריסוס“ – מיתקן לפיזור תכשירים;
{{ח:ת|סוג=הגדרה}} ”מפעיל“ – כמשמעותו {{ח:חיצוני|חוק רישוי שירותי תעופה#סעיף 1|בסעיף 1 לחוק רישוי שירותי תעופה, התשכ״ג–1963}};
{{ח:ת|סוג=הגדרה}} ”מקור מים“ – מקור מים כמשמעותו {{ח:חיצוני|חוק המים#סעיף 2|בסעיף 2 לחוק}}, שהוא עילי;
{{ח:ת|סוג=הגדרה}} ”נחל“ – נחל זורם לרבות יובליו הזורמים;
{{ח:ת|סוג=הגדרה}} ”ריסוס“ – פיזור תכשיר;
{{ח:ת|סוג=הגדרה}} ”שטח“ – השטח המיועד לריסוס מהאויר;
{{ח:ת|סוג=הגדרה}} ”תכשיר“ – חומר כימי או ביולוגי או תערובת של חומרים כימיים או ביולוגיים המיועדים לריסוס למטרות אלה:
{{ח:תתת|(1)}} ויסות צמיחה, פריחה ופוריות, ומניעתן;
{{ח:תתת|(2)}} דישון וזיבול;
{{ח:תתת|(3)}} מניעת מחלות חסר ומחלות פיזיולוגיות הן בצמחים והן בבעלי חיים;
{{ח:תתת|(4)}} שילוך עלים;
{{ח:תתת|(5)}} ביעור, דחיה או משיכה של נגעים, הן בצמחים והן בבעלי חיים;
{{ח:תתת|(6)}} שיטוח, הדבקה והרטבה של תכשירים.

{{ח:סעיף|2|ריסוס בקרבת מקור מים}}
{{ח:ת}} לא יבצע אדם ריסוס באופן שיגרום או שעלול לגרום לתכשיר להגיע למקור מים, לא יגרום לריסוס כאמור ולא יסייע בו.

{{ח:סעיף|3|הגבלת טיסה מעל מקור מים|תיקון: תשנ״ה}}
{{ח:ת}} לא יטיס מפעיל כלי טיס הטעון בתכשיר מעל הכנרת, אגמי המוביל הארצי או מאגר מים המשמש למי שתיה, ולאורך נחל הירדן העליון ויובליו, תעלת המוביל הארצי וכל נחל באגן ההיקוות של הכנרת.

{{ח:סעיף|4|תנאי רוח מתאימים}}
{{ח:ת}} לא יבוצע ריסוס מהאויר אלא בקיום רוח במהירות שלא תקטן מ־5 קילומטרים לשעה והנושבת מכיוון מקור המים אל השטח (להלן – תנאי רוח מתאימים), ובלבד –
{{ח:תת|(1)}} שלא יצא מפעיל לשטח לביצוע ריסוס מהאויר אלא אם כן הודיע לו המזמין שקיימים תנאי רוח מתאימים בשטח;
{{ח:תת|(2)}} שאם הגיע המפעיל לשטח ונמצא שאין תנאי הרוח מתאימים, או אם השתנו במהלך הריסוס, יופסק הריסוס עד לקיום תנאי רוח מתאימים; הוראה זאת תחול הן על המפעיל והן על המזמין;
{{ח:תת|(3)}} שהמזמין יוודא שאבוקת עשן דולקת בשטח, לסימון תנאי הרוח, לפני ביצוע הריסוס מהאויר ובמהלכו;
{{ח:תת|(4)}} שגובה טיסת הריסוס לא יעלה על 12 מטרים מהעצם המרוסס.

{{ח:סעיף|5|הגבלת מרחק|תיקון: תשנ״ה}}
{{ח:תת|(א)}} ריסוס מהאויר יבוצע במרחק שלא יפחת מ –
{{ח:תתת|(1)}} 300 מטרים ממקורות המים האמורים {{ח:פנימי|סעיף 3|בתקנה 3}} ו־200 מטרים מהנחלים כמפורט {{ח:פנימי|תוספת|בתוספת}}, אלא אם כן אישר השר ריסוס במרחק פחות מהאמור, אך לא פחות מ־50 מטרים ממקורות המים האמורים;
{{ח:תתת|(2)}} 50 מטרים מכל נחל אחר.
{{ח:תת|(ב)}} לא יינתן אישור לריסוס כאמור בתקנת משנה (א)(1) אלא אם כן הוכח להנחת דעתו של השר כי חיוני לרסס את השטח, כי לא ניתן לבצע את הריסוס מהקרקע, וכי התכשיר המיועד לריסוס אושר בידו וכן בידי מי שהסמיכו לכך שר הבריאות (להלן – שר הבריאות).
{{ח:תת|(ג)}} לא יבוצע ריסוס כאמור בתקנת משנה (ב) אלא בפיקוחו של מי שמינה לכך השר.
{{ח:תת|(ד)}} על אף האמור בתקנת משנה (א)(1) ריסוס מהאויר בדשן מגורען ובחומר ביולוגי בלתי רגיל שאינו משאיר שאריות ושאושר בידי השר וכן בידי שר הבריאות יבוצע במרחק שלא יפחת מ־50 מטרים ממקורות המים האמורים בתקנת משנה (א)(1).

{{ח:סעיף|6|מילוי, הרקה ושטיפה של מיתקני ריסוס}}
{{ח:ת}} מילוי מיתקני הריסוס, הרקתם ושטיפתם יבוצעו בידי המפעיל אך ורק במיתקן המיועד לשטיפת שאריות תכשירים ובכפוף לכל דין.

{{ח:סעיף|7|פנקס ריסוס|תיקון: תשנ״ה}}
{{ח:תת|(א)}} המפעיל ינהל פנקס ריסוס וירשום בו פרטים מלאים על כל ריסוס מהאויר שביצע לרבות תאריך הריסוס, שעת הריסוס, המיקום והתחום המדויקים של השטח המרוסס, סוג התכשיר וכמותו וכן פרטי הטייס, לרבות שמו ומענו (להלן – פנקס הריסוס).
{{ח:תת|(ב)}} המפעיל יחזיק את פנקס הריסוס ויציגו בפני מי שמינה לכך השר לאיכות הסביבה, על פי דרישתו.
{{ח:תת|(ג)}} פנקס הריסוס יוחזק 24 חודשים לפחות לאחר שנעשה בו הרישום האחרון.

{{ח:סעיף|8|סייג לתחולה|תיקון: תשנ״ה}}
{{ח:ת}} תקנות אלו לא יחולו על פעולות ריסוס אנטי־מלריות, וכן על פעולות ריסוס שמטרתן להגן על מקור מים, אם פעולות אלה אושרו מראש בידי השר.

{{ח:סעיף|9|עונשין|תיקון: תשנ״ה}}
{{ח:ת}} העובר על הוראה מהוראות תקנות אלה, דינו – כאמור {{ח:חיצוני|חוק המים#סעיף 20כא|בסעיף 20כא לחוק}}.

{{ח:סעיף|10|שמירת דינים}}
{{ח:ת}} הוראות תקנות אלה באות להוסיף על הוראות {{ח:חיצוני|תקנות הטיס (הפעלת כלי טיס וכללי טיסה)|תקנות הטיס (הפעלת כלי טיס וכללי טיסה), התשמ״ב–1981}}, והוראות כל דין אחר בדבר ריסוס.

{{ח:סעיף|11|תחילה}}
{{ח:תת|(א)}} תחילתן של תקנות אלה, למעט {{ח:פנימי|סעיף 6|תקנה 6}}, שלושים ימים מיום פרסומן.
{{ח:תת|(ב)}} תחילתה של {{ח:פנימי|סעיף 6|תקנה 6}} ששה חודשים מיום פרסומן של תקנות אלה.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 5|תקנה 5}})}}}}

{{ח:סעיף*|1||עוגן=תוספת פרט 1}}
{{ח:ת}} נחל כזיב

{{ח:סעיף*|2||עוגן=תוספת פרט 2}}
{{ח:ת}} נחל נעמן בחלק העליון עד מאגר אפק

{{ח:סעיף*|3||עוגן=תוספת פרט 3}}
{{ח:ת}} נחל ציפורי

{{ח:סעיף*|4||עוגן=תוספת פרט 4}}
{{ח:ת}} נחל דליה

{{ח:סעיף*|5||עוגן=תוספת פרט 5}}
{{ח:ת}} נחל תנינים

{{ח:סעיף*|6||עוגן=תוספת פרט 6}}
{{ח:ת}} נחל חדרה

{{ח:סעיף*|7||עוגן=תוספת פרט 7}}
{{ח:ת}} נחל אלכסנדר

{{ח:סעיף*|8||עוגן=תוספת פרט 8}}
{{ח:ת}} נחל פולג

{{ח:סעיף*|9||עוגן=תוספת פרט 9}}
{{ח:ת}} נחל הירקון

{{ח:סעיף*|10||עוגן=תוספת פרט 10}}
{{ח:ת}} נחל שקמה

{{ח:חתימות|כ״ז באדר התשנ״א (13 במרס 1991)}}
* '''יצחק שמיר'''
ראש הממשלה
והשר לאיכות הסביבה
{{ח:סוגר}}
{{ח:סוף}}
[[קטגוריה:בוט חוקים]]